PATVIRTINTA

Vilniaus miesto savivaldybės tarybos

201\_\_\_\_ m.\_\_\_\_\_\_\_\_\_\_\_\_\_\_ mėn.\_\_\_d.

sprendimu Nr.

**BIUDŽETINĖS ĮSTAIGOS**

**VILNIAUS LOPŠELIO-DARŽELIO „RIEŠUTĖLIS“ NUOSTATŲ PROJEKTAS**

1. **BENDROSIOS NUOSTATOS**

1. Biudžetinės įstaigos Vilniaus lopšelio-darželio „Riešutėlis“ nuostatai (toliau – Nuostatai) reglamentuoja Vilniaus lopšelio-darželio „Riešutėlis“ (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę darželio grupę, tipą, pagrindinę paskirtį, ugdymo kalbą ir mokymo formas, veiklos teisinį pagrindą, sritis, rūšis, tikslą, uždavinius, funkcijas, mokymosi pasiekimų įteisinimo dokumentų išdavimą, lopšelio darželio teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.

2. Lopšelio-darželio oficialusis pavadinimas - Vilniaus lopšelis-darželis „Riešutėlis“. Lopšelis-darželis įregistruotas Juridinių asmenų registre, kodas 190013621, lopšelio-darželio veiklos koordinatorius – Vilniaus miesto savivaldybės administracijos Švietimo , kultūros ir sporto departamentas.

3. Vilniaus lopšelis-darželis „Riešutėlis“ istorija: Lopšelis-darželis Nr.26 įsteigtas 1975 m. liepos 11 d. Vilniaus miesto Liaudies švietimo skyriaus vedėjo įsakymu Nr. 73 a. Vilniaus miesto tarybos 1997 m. rugsėjo 24 d. sprendimu Nr. 76 lopšeliui - darželiui suteiktas „Riešutėlio“ vardas.

1. Vilniaus lopšelio-darželio „Riešutėlis“ teisinė forma – biudžetinė įstaiga.
2. Vilniaus lopšelio-darželio „Riešutėlis“ priklausomybė – Savivaldos įstaiga.
3. Vilniaus lopšelio-darželio „Riešutėlis“ savininkė – Vilniaus miesto savivaldybė, kodas 11110933, adresas Konstitucijos per. 3, LT -09601.
4. Vilniaus lopšelio-darželio „Riešutėlis“ savininko teises ir pareigas

įgyvendinanti institucija – Vilniaus miesto savivaldybės taryba, kuri:

7.1. tvirtina lopšelio-darželio nuostatus;

7.2. priima į pareigas ir iš jų atleidžia lopšelio darželio vadovą;

7.3. priima sprendimą dėl lopšelio-darželio buveinės pakeitimo;

7.4. priima sprendimą dėl lopšelio-darželio pertvarkymo, reorganizavimo ar likvidavimo;

7.5. priima sprendimą dėl lopšelio-darželio filialo steigimo ir jo veiklos nutraukimo;

7.6. skiria ir atleidžia likvidatorių arba sudaro likvidavimo komisiją ir nutraukia jos įgaliojimus;

7.7. išduoda išankstinius sutikimus steigti lopšelio-darželio patalpose trečiųjų asmenų buveines, taip pat išankstinius sutikimus naudotis įstaigos ir (ar) jos įsteigto fondo (filialo) pavadinimu (jo dalimi) ir (ar) adresu;

7.8. sprendžia kitus Lietuvos Respublikos įstatymuose ir šiuose Nuostatuose jos kompetencijai priskirtus klausimus. Savininko teises ir pareigas įgyvendinančios institucijos sprendimai įforminami raštu.

8. Lopšelio-darželio adresas – Erfurto g. 21, LT-04220 Vilnius.

9. Švietimo įstaigos grupė – bendrojo ugdymo lopšelis-darželis

10. Švietimo įstaigos tipas – Lopšelis-darželis.

11. Lopšelio-darželio pagrindinė paskirtis – ikimokyklinis ir priešmokyklinis ugdymas.

12. Mokymo kalba – lietuvių.

13. Ugdymo forma – dieninė.

14. Lopšelis-darželis vykdo neformaliojo ikimokyklinio ir priešmokyklinio ugdymo programas.

15. Lopšelis-darželis yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos respublikos Vyriausybės nutarimais, švietimo ir mokslo ministro įsakymais, kitais teisės aktais ir šiais Nuostatais.

**II. LOPŠELIO-DARŽELIO VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

16. Lopšelio-darželio veiklos sritis – ikimokyklinis ir priešmokyklinis ugdymas

17. Lopšelio-darželio švietimo veiklos rūšys:

17.1. ikimokyklinis ugdymas, kodas 85.10.10;

17.2. priešmokyklinis ugdymas 85.10.20;

18. Kitos ne švietimo veiklos rūšys:

18.1. kitų maitinimo paslaugų teikimas, kodas 56.29;

18.2. nuosavo arba nuomojamojo nekilnojamojo turto nuoma ir eksploatavimas,

kodas 68.20.

19. Lopšelio-darželio veiklos tikslas – padėti vaikui tenkinti jo prigimtinius,

kultūrinius poreikius. Plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi pagal pradinio ugdymo programą.

20. Lopšelio-darželio veiklos uždaviniai:

20.1. teikti vaikams kokybišką ikimokyklinį ir priešmokyklinį ugdymą;

20.2. tenkinti vaikų pažinimo, lavinimosi ir saviraiškos poreikius;

20.3. telkti vaikus ir suaugusiuosius bendruomenės veiklai, atlikti

sociokultūrinio centro funkcijas;

20.4. užtikrinti sveiką ir saugią ugdymo (-si) ir mokymo (-si) aplinką.

21. Įgyvendindamas pavestus uždavinius, Lopšelis-darželis:

21.1. vadovaujasi Lietuvos Respublikos švietimo ir mokslo ministro tvirtinamomis

bendrosiomis programomis, Vilniaus miesto savivaldybės administracijos direktoriaus patvirtinta ikimokyklinio ugdymo programa ir priešmokyklinio ugdymo programa. Atsižvelgdama į Lopšelio-darželio bendruomenės reikmes, taip pat į vaikų poreikius ir interesus, konkretina ir individualizuoja ugdymo turinį;

21.2. rengia ikimokyklinio ugdymo programą;

21.3. vykdo ikimokyklinio ir priešmokyklinio ugdymo programas, ugdymo

sutartyse sutartus įsipareigojimus, užtikrina geros kokybės ugdymą;

21.4. sudaro palankias sąlygas ugdyti vaikų tautinį, pilietinį sąmoningumą,

puoselėti kultūrinę ir socialinę brandą, tenkinti saviugdos ir saviraiškos poreikius;

21.5. sudaro sąlygas darbuotojams tobulinti kvalifikaciją;

21.6. užtikrina higienos normas, teisės aktų atitinkančią sveiką, saugią

ugdymosi, mokymosi ir darbo aplinką;

21.7. kuria ugdymo turinio reikalavimus įgyvendinti reikiamą materialinę bazę

vadovaudamasi Lietuvos Respublikos švietimo ir mokslo ministro patvirtintais Švietimo aprūpinimo standartais;

21.8. organizuoja vaikų maitinimą Lopšelyje-darželyje;

21.9. vykdo kitas įstatymų ir kitų teisės aktų nustatytas funkcijas.

22. Ugdytiniams išduodami mokymosi pasiekimus įteisinantys dokumentai Lietuvos Respublikos švietimo ir mokslo ministro nustatyta tvarka.

1. **LOPŠELIO-DARŽELIO TEISĖS IR PAREIGOS**

23. Lopšelis-darželis, įgyvendindamas jam pavestą tikslą ir iškeltus uždavinius, vykdydamas jam paskirtas funkcijas, turi teisę:

23.1. vykdyti neformaliojo švietimo programas;

23.2. parinkti ugdymo (-si) veiklos būdus;

23.3. kurti naujus ugdymo (-si) modelius, užtikrinančius kokybišką ugdymą ir mokymą;

23.4. bendradarbiauti su savo veiklai įtakos turinčiais fiziniais ir juridiniais asmenimis;

23.5. vykdyti šalies ir tarptautinius švietimo projektus;

23.6. stoti ir jungtis į asociacijas ir dalyvauti jų veikloje;

23.7. gauti paramą Lietuvos Respublikos labdaros ir paramos įstatymo nustatyta tvarka;

23.8. naudotis kitomis teisės aktų suteiktomis teisėmis.

24. Lopšelis-darželis privalo:

24.1. užtikrinti Lietuvos Respublikos teisės aktų reikalavimus atitinkančią sveiką, saugią ugdymo (-si) ir darbo aplinką;

24.2. naudoti lėšas Nuostatuose nurodytiems uždaviniams įgyvendinti pagal asignavimų valdytojo patvirtintas programas;

24.3. teikti savininko teises ir pareigas įgyvendinančiai institucijai ir kitoms Lietuvos Respublikos įstatymų numatytoms institucijoms veiklos ataskaitas;

24.4. vykdyti kitas Lietuvos Respublikos teisės aktuose nustatytas pareigas.

1. **LOPŠELIO-DARŽELIO VEIKLOS ORGANIZAVIMAS IR VALDYMAS**

25. Lopšelio-darželio struktūra:

25.1. lopšelis – 1,5-3 metų vaikams;

25.2. darželis – 3-5/6 metų vaikams;

25.3. priešmokyklinio ugdymo grupės – 5-6/7 metų vaikams.

26. Lopšelio-darželio veikla organizuojama pagal:

26.1. Lopšelio-darželio strateginį planą, kuriam yra pritarusios Lopšelio-darželio taryba ir Vilniaus miesto savivaldybės vykdomoji institucija ar jos įgaliotas asmuo ir pagal metinį veiklos planą, kuriam yra pritarusi Lopšelio-darželio taryba;

26..2. Lopšelio-darželio taryba; kitus Lopšelio-darželio veiklą reguliuojančius ir teisės aktų nustatyta tvarka parengtus, suderintus ir patvirtintus aktus.

28. Direktorius:

28.1. suderinęs su Vilniaus miesto savivaldybės administracijos direktoriumi ar jo įgaliotu asmeniu, tvirtina Lopšelio-darželio struktūrą, darbuotojų pareigybių sąrašą, neviršijant nustatyto didžiausio leistino pareigybių skaičiaus;

28.2. nustato Lopšelio-darželio struktūrinių padalinių tikslus, uždavinius, funkcijas, direktoriaus pavaduotojų veiklos sritis;

28.3. tvirtina auklėtojų ir darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Lopšelio-darželio darbuotojus, skatina juos, skiria jiems drausmines nuobaudas;

28.4. priima vaikus Vilniaus miesto savivaldybės tarybos nustatyta tvarka, sudaro

mokymo sutartis teisės aktų nustatyta tvarka;

28.5. vadovaudamasis įstatymais ir kitais teisės aktais, Lopšelio-darželio darbo

tvarkos taisyklėse nustato vaikų teises, pareigas ir atsakomybę;

28.6. suderinęs su Lopšelio-darželio taryba, tvirtina Lopšelio-darželio darbo tvarkos taisykles;

28.7. sudaro vaikams ir darbuotojams saugias ir sveikatai nekenksmingas darbo sąlygas visais su ugdymusi, mokymusi ir darbu susijusiais aspektais;

28.8. organizuoja ir koordinuoja Lopšelio-darželio veiklą pavestoms funkcijoms vykdyti, uždaviniams įgyvendinti, analizuoja ir vertina Lopšelio-darželio veiklą, materialinius ir intelektinius išteklius;

28.9. leidžia įsakymus, kontroliuoja jų vykdymą, užtikrina, kad būrų laikomasi

Lietuvos Respublikos įstatymų, kitų teisės aktų ir šių Nuostatų;

28.10. sudaro komisijas, darbo grupes, metodines grupes, metodinę tarybą;

28.11. Lopšelio-darželio vardu sudaro sutartis Lopšelio-darželio funkcijoms vykdyti;

28.12. organizuoja Lopšelio-darželio dokumentų saugojimą ir valdymą teisės aktų nustatyta tvarka;

28.13. teisės aktų nustatyta tvarka valdo, naudoja Lopšelio-darželio turtą, lėšas ir jais disponuoja; rūpinasi intelektiniais, materialiniais, finansiniais, informaciniais ištekliais, užtikrina jų optimalų valdymą ir naudojimą;

28.14. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją Lietuvos Respublikos švietimo ir mokslo ministro nustatyta tvarka;

28.15. inicijuoja Lopšelio-darželio savivaldos institucijų sudarymą ir skatina jų veiklą:

28.16.bendradarbiauja su ugdytinių tėvais (globėjais, rūpintojais), pagalbą vaikui, darbuotojui ir Lopšeliui darželiui teikiančiomis įstaigomis, aukštosiomis mokyklomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

28.17. atstovauja Lopšeliui-darželiui kitose institucijose;

28.18. garantuoja, kad pagal Lietuvos Respublikos viešojo sektoriaus atskaitomybės įstatymą teikiamos statistinės ataskaitos ir ataskaitų rinkiniai būtų teisingi;

28.19. užtikrina racionalų ir taupų lėšų bei turto naudojimą, veiksmingą įstaigos vidaus kontrolės sistemos sukūrimą, jos veikimą ir tobulinimą;

28.20. dalį savo funkcijų teisės aktų nustatyta tvarka gali pavesti vykdyti direktoriaus pavaduotojams;

28.21. vykdo kitas teisės aktuose ir pareigybės aprašyme nustatytas funkcijas.

29. Lopšelio-darželio direktorius atsako už tai, kad Lopšelyje-darželyje būtų laikomasi Lietuvos Respublikos įstatymų ir kitų teisės aktų, atsako už demokratinį Lopšelio darželio valdymą, bendruomenės narių informavimą, tinkamą funkcijų vykdymą, nustatytų tikslų ir uždavinių įgyvendinimą, Lopšelio-darželio veiklos rezultatus, už gerą ir veiksmingą vaiko minimalios priežiūros priemonių įgyvendinimą.

30. Lopšelyje-darželyje pedagogų metodinei veiklai organizuoti sudaromos pedagogų metodinės grupės ir metodinė taryba.

31. Metodinės grupės nariai yra auklėtojai, priešmokyklinio ugdymo pedagogai. Metodinė grupė planuoja ugdymo turinį: aptaria vaikų ugdymo (-si) poreikius ir susitaria dėl ilgalaikių ir trumpalaikių ugdomųjų planų rengimo principų ir tvarkos; parenka ugdymo priemones, aptaria jų naudojimą; įvertina ugdymo procese mokinių sukauptą patyrimą; susitaria dėl mokinių pasiekimų ir pažangos vertinimo būdų; konsultuojasi tarpusavyje ir su švietimo pagalbos specialistais dėl specialiųjų poreikių vaikų ugdymo grupėse, pedagoginių problemų sprendimo būdų ir darbo metodiką; dalijasi gerąja patirtimi; aptaria kvalifikacijos kėlimo poreikius, jos derina su Lopšelio-darželio veiklos tikslais; keičiasi informacija ir bendradarbiauja, teikia siūlymus metodinei tarybai dėl ugdymo turinio formavimo ir ugdymo organizavimo gerinimo. Metodinei grupei vadovauja grupės narių išrinktas vadovas. Metodinės grupės veiklą koordinuoja direktoriaus pavaduotojas ugdymui.

32. Metodinės tarybos narius renka pedagogų taryba slaptu balsavimu. Metodinę tarybą sudaro 5 nariai. Metodinė taryba nustato metodinės veiklos prioritetus, inicijuoja pedagogikos naujovių diegimą Lopšelyje-darželyje, bendradarbiavimą tarp metodinių grupių, gerosios pedagoginės patirties sklaidą, bendradarbiavimą su pedagogų asociacijomis, kitomis nevyriausybinėmis organizacijomis, švietimo pagalbos įstaigomis, prireikus vertina auklėtojų metodinius darbus ir praktinę veiklą, nustato auklėtojų kvalifikacijos tobulinimo prioritetus, teikia siūlymus metodinėms grupėms dėl veiklos tobulinimo, Lopšelio-darželio direktoriui – dėl turinio formavimo ir ugdymo organizavimo gerinimo. Metodinei tarybai vadovauja tarybos narių išrinktas vadovas. Jos veiklą koordinuoja direktoriaus pavaduotojas ugdymui.

33. Ugdymo turinio formavimo ir ugdymo proceso organizavimo klausimais

Lopšelio-darželio direktorius gali organizuoti auklėtojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

1. **LOPŠELIO-DARŽELIO SAVIVALDA**

34. Lopšelio-darželio taryba yra aukščiausioji Lopšelio-darželio savivaldos institucija. Lopšelio-darželio taryba telkia Lopšelio-darželio ugdytinių, pedagogų, tėvų (globėjų, rūpintojų) bendruomenę, vietos bendruomenę demokratiniam Lopšelio-darželio valdymui, padeda spręsti Lopšeliui-darželiui aktualius klausimus, atstovauti teisėtiems įstaigos interesams.

35. Lopšelio-darželio taryba sudaroma ugdytinių tėvų (globėjų, rūpintojų) ir pedagogų. Lopšelio-darželio taryba ir jos pirmininkas renkami 3 metams.

36. Į lopšelio-darželio tarybą lygiomis dalimis (4+4) tėvus (globėjus, rūpintojus) deleguoja visuotinis tėvų (globėjų, rūpintojų) susirinkimas, pedagogus – pedagogų taryba.

37. Lopšelio-darželio tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Lopšelio-darželio direktorius tarybos posėdžiuose gali dalyvauti kviestinio nario teisėmis.

38 Lopšelio-darželio tarybai vadovauja pirmininkas, išrinktas slaptu balsavimu Lopšelio-darželio tarybos posėdyje.

39 Lopšelio-darželio taryba:

39.1. teikia siūlymus dėl Lopšelio darželio strateginių tikslų, uždavinių ir jų įgyvendinimo priemonių;

39.2. pritaria Lopšelio-darželio strateginiam planui, Lopšelio-darželio metiniam veiklos planui, Lopšelio-darželio nuostatams, Lopšelio-darželio vidaus darbo tvarkos taisyklėms, kitiems Lopšelio-darželio veiklą reglamentuojantiems dokumentams, teikiamiems Lopšelio-darželio direktoriaus;;

39.3. teikia siūlymus Lopšelio-darželio direktoriui dėl lopšelio-darželio Nuostatų pakeitimo ar papildymo, Lopšelio-darželio vidaus struktūros tobulinimo;

39.4. svarsto Lopšelio-darželio lėšų naudojimo klausimus;

39.5. išklauso Lopšelio-darželio metines veiklos ataskaitas ir teikia Lopšelio-darželio direktoriui siūlymus dėl Lopšelio-darželio veiklos tobulinimo;

39.6. turi teisė gauti visą informaciją apie Lopšelio-darželio veiklą;

39.7. gali sustabdyti kitų Lopšelio-darželio savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

39.8. teikia siūlymus Lopšelio-darželio savininko teises ir pareigas įgyvendinančiai institucijai dėl Lopšelio-darželio materialinio aprūpinimo, veiklos tobulinimo;

39.9. svarsto metodinės tarybos, vaikų ir tėvų (globėjų, rūpintojų) savivaldos institucijų ar Lopšelio-darželio bendruomenės narių iniciatyvas ir teikia siūlymus Lopšelio-darželio direktoriui;

39.10. teikia siūlymus dėl Lopšelio-darželio darbo tobulinimo, saugių ugdytinių ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;

39.11. svarsto Lopšelio-darželio direktoriaus teikiamus klausimus;

39.12. priima sprendimą dėl ugdymo plano pakeitimų.

40. Lopšelio-darželio tarybos nutarimai yra teisėti, jei jie neprieštarauja teisės aktams.

41. Lopšelio-darželio taryba už savo veiklą vieną kartą per metus atsiskaito Lopšelio-darželio bendruomenei.

42. Pedagogų taryba nuolat veikianti Lopšelio-darželio savivaldos institucija pedagogų profesiniams ir bendriesiems ugdymo klausimams spręsti. Ją sudaro Lopšelio-darželio direktorius, direktoriaus pavaduotojai ugdymui, visi Lopšelyje-darželyje dirbantys pedagogai, sveikatos priežiūros specialistai, švietimo pagalbą teikiantys specialistai kiti tiesiogiai ugdymo procese dalyvaujantys asmenys.

43. Pedagogų tarybai vadovauja Lopšelio-darželio direktorius.

44. Pedagogų tarybos posėdžius šaukia Lopšelio-darželio direktorius. Posėdis yra teisėtas, jei jame dalyvauja du trečdaliai pedagogų tarybos narių. Nutarimai priimami posėdyje dalyvavusių balsų dauguma.

45. Pedagogų taryba svarsto ir priima nutarimus teisės aktų nustatytais ir Lopšelio-darželio direktoriaus teikiamais klausimais.

46. Lopšelio-darželio vaiko gerovės komisijos (toliau – Komisija) paskirtis – organizuoti ir koordinuoti prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą ugdytiniams, turintiems specialiųjų ugdymosi poreikių, atlikti ugdytinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlikti kitas su vaiko gerove susijusias funkcijas.

47. Komisija savo veikloje vadovaujasi Lietuvos Respublikos švietimo įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais ir šiais Nuostatais.

1. **DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

48. Darbuotojai į darbą Lopšelyje-darželyje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

49. Lopšelio-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

50. Lopšelio-darželio direktorius, jo pavaduotojai ugdymui ir mokytojai atestuojami ir kvalifikacija keliama Lietuvos Respublikos švietimo ir mokslo ministro nustatyta tvarka.

1. **LOPŠELIO-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR VEIKLOS PRIEŽIŪRA**

51. Lopšelis-darželis patikėjimo teise perduotą Vilniaus miesto savivaldybės turtą valdo, naudoja ir disponuoja juo pagal įstatymus Vilniaus miesto savivaldybės tarybos sprendimų nustatyta tvarka.

52. Lopšelio-darželio lėšas sudaro:

52.1. valstybės biudžeto specialiųjų tikslinių dotacijų Vilniaus miesto savivaldybės biudžetui skirtos lėšos ir Vilniaus miesto savivaldybės biudžeto lėšos, skiriamos pagal patvirtintas sąmatas;

52.2. pajamos už teikiamas paslaugas:

52.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

52.4.kitos teisėtu būdu įgytos lėšos.

53. Lėšos naudojamos Lietuvos Respublikos teisės aktų nustatyta tvarka.

54. Lopšelio-darželio tarybos siūlymu, jei yra sutaupytų Lopšelio-darželio fondo lėšų, darbuotojams gali būti mokami priedai prie atlyginimų teisės aktų nustatyta tvarka.

55. Lopšelis-darželis buhalterinę apskaitą organizuoja ir finansinę atskaitomybę tvarko Lietuvos Respublikos teisės aktų nustatyta tvarka.

56. Lopšelio-darželio finansines operacijas vykdo biudžetinė įstaiga „Biudžetinių įstaigų buhalterinė apskaita“.

57. Lopšelio-darželio veiklą prižiūri Vilniaus miesto savivaldybės vykdomoji institucija, prireikus pasitelkdama išorinius vertintojus.

1. **VIEŠŲ PRANEŠIMŲ SKELBIMO TVARKA**

58. Pranešimai, kuriuos pagal šiuos Nuostatus ar Lietuvos Respublikos teisės aktus reikia paskelbti viešai, skelbiami Lopšelio-darželio interneto svetainėje, prireikus teisės aktų nustatyta tvarka įstaigos savininko teises įgyvendinančios institucijos interneto svetainėje.

59. Pranešimai apie Lopšelio-darželio likvidavimą, reorganizavimą bei kitais Lietuvos Respublikos biudžetinių įstaigų ir kituose įstatymuose numatytais atvejais įstatymų nustatyta tvarka ir terminais skelbiami viešai spaudoje (dienraštyje „Lietuvos Rytas“) ir (arba) pranešama visiems įstatymų numatytiems asmenims pasirašytinai ir/arba registruotu laišku. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.

1. **BAIGIAMOSIOS NUOSTATOS**

60. Lopšelio-darželio Nuostatus, jų pakeitimus, papildymus aprobuoja Lopšelio-darželio taryba, tvirtina Lopšelio-darželio savininko teises įgyvendinanti institucija.

61. Lopšelio-darželio nuostatai keičiami ir papildomi Lopšelio-darželio savininko teises įgyvendinančios institucijos, Lopšelio-darželio direktoriaus ar Lopšelio-darželio tarybos iniciatyva.

62. Lopšelis-darželis registruojamas teisės aktų nustatyta tvarka.

63. Lopšelis-darželis reorganizuojamas, likviduojamas ar pertvarkomas teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_